2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้ว 1,303 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท Apizaco จำกัด บริษัท Hasfield
Holdings จำกัด และ บริษัท ไทยรุ่งเรือง-เคอรี่ ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒน-ธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้าน-เหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 11,805,055 หุ้น
หรือคิดเป็นร้อยละ 0.49 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญ-สหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ คือ

  2.2.1 ถือหุ้นในบริษัท Traders Yangon จำกัด ในอัตราร้อยละ 23.53
  ซึ่งประกอบกิจการโรงแรม Traders ซึ่งเป็นโรงแรมสากลระดับ 4 ดาว
  ในเมืองย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

2.  ถือหุ้นในบริษัท Shangri-La Yangon จำกัด ในอัตราร้อยละ 22.22
    ซึ่งเป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
    (รายละเอียดโครงการปรากฏตามเอกสารแนบ)
    โครงการของบริษัทได้ถูกเลื่อนออกไปอย่างไม่มีกำหนด
    เนื่องจากสถานการณ์การเมืองในประเทศเมียนมาร์

  2.2.3 ถือหุ้นในบริษัท Traders Square จำกัด ในอัตราร้อยละ 23.56
  ซึ่งเป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 |   (คิดเป็นเงินบาท ประมาณ   |
| แชงกรี-ลา      |   | ล้านบาท)                 |   473 ล้านบาท)           |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 23.56

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 55 ห้องแล้ว)
มีห้องอาหารและบาร์ให้บริการอาหารไทย จีน ญี่ปุ่น อิตาเลียน และนานาชาติรวม 12 แห่ง
มีห้องจัดประชุม สัมมนาและจัดเลี้ยง จำนวน 18 ห้อง รวมถึงห้องแกรนด์บอลรูม
ที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
นอกจากนี้ ยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
และมีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ---------------------- ---------------- --------------- ---------------
  ปี                      2548             2547            2546

  อัตราการเข้าพักเฉลี่ย (%)   78.60            80.80           57.2

  อัตราค่าห้องพักเฉลี่ย (บาท)  4,703            4,493           4,281
  ---------------------- ---------------- --------------- ---------------

(2) การตลาดและภาวะการแข่งขัน

(2.1) โดยรวม

เมื่อวันที่ 26 ธันวาคม 2547 ได้เกิดเหตุการณ์คลื่นยักษ์สึนามิขึ้นในคาบสมุทรอินเดีย
ซึ่งส่งผลกระทบกับหลายประเทศกล่าวคือ
ทำให้สภาพเศรษฐกิจในหลายๆประเทศมีปัญหาอย่างมากในปี 2548

ภัยพิบัติที่เกิดขึ้นได้ก่อให้เกิดผลกระทบอย่างมากต่ออุตสาหกรรมการท่องเที่ยวทั่วภูมิภาค แต่นับว่า
โชคดีที่ประเทศไทยสามารถฟื้นฟูการท่องเที่ยวได้เร็วกว่าประเทศอื่นๆอีกหลายประเทศ
รัฐบาลไทยเองและการท่องเที่ยวแห่งประเทศไทยได้ทำงานอย่างหนักในการที่จะนำผู้ที่เกี่ยวข้องรวมถึงผู้จัดการท่องเที่ยวรายใหญ่จากทั่วโลกมาร่วมเป็นสักขีพยานและประจักษ์ว่าธรรมชาติอันสวยงามทางภาคใต้ของประเทศไทยไม่ได้รับผลกระทบจากภัยพิบัติในครั้งนี้และเพื่อสร้างความมั่นใจในหมู่ผู้ที่เกี่ยวข้องกับการท่องเที่ยวทั่วโลก

2-3-6

การระบาดของไข้หวัดนกและเหตุการณ์ไม่สงบที่เกิดขึ้นทางภาคใต้ของประเทศไทยก็มีส่วนทำให้
อุตสาหกรรมการท่องเที่ยวของประเทศไทยไม่มีเสถียรภาพ

สายการบินต้นทุนต่ำได้เปิดเส้นทางการบินเข้ามาในกรุงเทพมหานคร และทั่วภูมิภาคมากขึ้น

โรงแรมแชงกรี-ลาได้รับเกียรติเป็นปีที่สองจากการท่องเที่ยวแห่งประเทศไทยและกระทรวงการต่างประเทศให้เป็นโรงแรมในฐานะเจ้าภาพเพื่อต้อนรับแขกผู้มีเกียรติที่มาร่วมงานเทศกาลภาพยนตร์นานาชาติกรุงเทพฯ
เมื่อเดือนมกราคม 2548

ในปี 2548 ไม่มีโรงแรมระดับห้าดาวเปิดใหม่ ในเดือนมีนาคม 2549 โรงแรมฮิลตัน
มิลเลเนียมจะเปิดให้บริการโดยมีห้องพักจำนวน 542 ห้อง

ในปี 2548 โรงแรมได้นำกลยุทธ์ทางการตลาดต่างๆ มาช่วยเพิ่มผลกำไร
กล่าวคือได้นำนโยบายราคาขายห้องพักแบบขั้นบันไดมาใช้ซึ่งส่งผลให้อัตราค่าห้องพักถัวเฉลี่ยสูงขึ้น
ประกอบกับได้นำโปรแกรมไอเดียส์มาใช้ในการคาดคะเนอัตราการเข้าพักและคำนวณราคาค่าห้องพักที่เหมาะสม
การใช้นโยบาย “การรับประกันอัตราค่าห้องพักที่ดีที่สุด”
เพื่อให้โรงแรมสามารถแข่งขันได้ในการขายห้องพักผ่านทางอินเตอร์เน็ต นอกจากนี้
โรงแรมยังได้ดำเนินการอย่างต่อเนื่องที่จะสนับสนุนกลยุทธ์ทางการตลาดต่างๆของการท่องเที่ยวแห่งประเทศไทยเพื่อส่งเสริมการท่องเที่ยว
ทั้งการท่องเที่ยวแบบมาพักระยะยาว (Long Stay) การท่องเที่ยวเพื่อสุขภาพและสปา
ตลอดจนการจัดประชุม สัมมนาและนิทรรศการ

ในปี 2548 ไม่มีการประชุมระดับประเทศมากเท่ากับปี 2547
ทำให้อัตราส่วนรายได้จากการจัดประชุมลดลง

ในปี 2548 โรงแรมมีอัตราการเข้าพักน้อยกว่าในปี 2547 คิดเป็นร้อยละ 2.2
แต่มีรายได้เพิ่มขึ้นร้อยละ 1.5 มีอัตราค่าห้องพักถัวเฉลี่ยเพิ่มขึ้นร้อยละ 5
และมีรายได้ค่าห้องพักถัวเฉลี่ยเพิ่มขึ้นร้อยละ 2.2

หลังการปรับปรุงห้องอาหาร NEXT2 Café and Terrace
ใหม่ซึ่งเป็นการยกมาตรฐานของห้องอาหาร ทำให้ NEXT2 ได้รับความนิยมอย่างต่อเนื่องจากลูกค้า
ห้องอาหารแอนเจลินีซึ่งเป็นห้องอาหารอิตาเลียนได้รับการคัดเลือกให้เป็นห้องอาหารอิตาเลียนที่ดีที่สุดในกรุงทพมหานครเป็นปีที่
8 ติดต่อกัน

“Executive Dining Card”
ซึ่งเป็นรายการส่งเสริมการขายของฝ่ายอาหารและเครื่องดื่มของโรงแรม
ยังคงได้รับการตอบรับอย่างกว้างขวางและประสบความสำเร็จอย่างมากในปี 2548

2.  การตลาดและภาวะการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 393 ห้อง
โรงแรมเพ็น-นินซูลา 370 ห้อง โรงแรมรอยัล ออคิด เชอรตัน 740 ห้อง โรงแรมแกรนด์ไฮแอท
387 ห้อง โรงแรมโฟร์ซีซั่น 340 ห้อง และโรงแรมเชอราตันแกรนด์ 429 ห้อง
จะเห็นได้ว่าบรรดาโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 799 ห้อง
และโรงแรมแชงกรี-ลา เป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้า

2-3-7

ดังนั้นจึงได้เปรียบในแง่ทำเลที่ตั้งที่มีวิวทิวทัศน์สวยงามและสามารถเดินทางสะดวกรวดเร็ว
และหลังจากการปรับปรุงโรงแรมแล้ว โรงแรมแชงกรี-ลา จะเป็นโรงแรมที่มีห้องพักใหม่และทันสมัย
สามารถแข่งขันกับคู่แข่งได้

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม และยังได้เปรียบในด้านการให้บริการล่องเรือซึ่งโรงแรมได้จัดเรือฮอไรซันไว้จำนวน 2 ลำ เพื่อสามารถรองรับจำนวนลูกค้าที่เพิ่มขึ้นได้ นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น ในปัจจุบัน ลูกค้าที่มาใช้บริการห้องอาหารของโรงแรมไม่ใช่มีเพียงแต่แขกที่มาพักเท่านั้น แต่ลูกค้าที่เป็นนักธุรกิจในประเทศก็ให้การยอมรับและมาใช้บริการมากขึ้น 

- กลยุทธ์ทางการตลาด

ผลประกอบการในไตรมาสแรกของปี 2548 ถือว่าน่าพอใจ
เนื่องจากได้รับผลกระทบจากเหตุการณ์คลื่นยักษ์สึนามิส่งผลให้จำนวนนักท่องเที่ยวจากยุโรปตอนใต้
(ส่วนใหญ่เป็นชาวสเปนและอิตาลี) ลดจำนวนลง
โรงแรมจึงต้องใช้กลยุทธ์หาลูกค้าจากภูมิภาคเดียวกัน (ได้แก่ฮ่องกง สิงคโปร์ ไต้หวัน)
ให้มากขึ้นเพื่อทดแทนจำนวนลูกค้าที่ลดลงไป
ซึ่งก็ได้รับความสำเร็จทำให้มีลูกค้าจากภูมิภาคดังกล่าวมากขึ้น อย่างไรก็ตาม
กลยุทธ์ดังกล่าวทำให้อัตราค่าห้องพักเฉลี่ยลดลง

ในปี 2548 กลุ่มลูกค้าจากประเทศฮ่องกง จีน ญี่ปุ่น สหรัฐอเมริกา แคนาดา
และออสเตรเลียถือเป็นลูกค้าหลักของโรงแรม
ผลกระทบจากเหตุการณ์คลื่นยักษ์สึนามิส่งผลในทางลบในระยะสั้นๆต่อลูกค้ากลุ่มที่ได้รางวัล
เนื่องจากลูกค้ากลุ่มนี้ไม่ประสงค์จะเที่ยวในภูมิภาคที่เกิดสึนามิ

โรงแรมให้ความสำคัญกับการเพิ่มผลกำไรเป็นอันดับแรกโดยการปรับอัตราค่าห้องพักให้สูงขึ้น
รวมทั้งจัดกลุ่มลูกค้าประเภทบริษัทที่ได้รับอัตราค่าห้องต่ำเป็นพิเศษเข้ากับลูกค้าอื่นๆ
เพื่อให้ขายห้องพักในอัตราเดียวกันโดยจะคิดค่าห้องพักในอัตราพิเศษในกรณีจองห้องมาเป็นจำนวนมาก

กลุ่มลูกค้าที่เป็นลูกเรือของสายการบินยังคงมีอัตราการเข้าพักที่สม่ำเสมอซึ่งส่งผลดีต่อโรงแรมทำให้มี
รายได้ค่าห้องพักถัวเฉลี่ยเพิ่มขึ้น

โรงแรมได้ปรับอัตราค่าห้องพักสำหรับลูกค้าประเภท Wholesale จากอเมริกาเหนือ
สหราชอาณาจักรและ ยุโรปเพิ่มขึ้นประมาณ 10-15 เหรียญสหรัฐ ซึ่งราคาใหม่นี้จะใช้ในปี 2549
อัตราค่าห้องของลูกค้าประเภท Wholesale ที่ใช้ในปี 2548
ส่วนใหญ่ได้มีการทำสัญญาไว้หลังจากเหตุการณ์ระบาดของโรคซาร์ส
และได้คงราคาไว้เท่ากับราคาเมื่อปลายปี 2546 หรือต้นปี 2547
ซึ่งลูกค้าในกลุ่มนี้มีอยู่ประมาณร้อยละ 40 ของจำนวนลูกค้าทั้งหมด
ดังนั้นจึงเป็นการยากที่อัตราค่าห้องพักถัวเฉลี่ยจะเพิ่มขึ้นในปี 2548

โรงแรมยังคงพยายามที่จะขายห้องพักประเภทที่ได้ราคาสูง
เช่นฮอไรซันคลับและห้องสวีทให้มากขึ้นเพื่อช่วยให้โรงแรมมีอัตราค่าห้องพักถัวเฉลี่ยสูงขึ้น
ในขณะเดียวกันก็เพิ่มลูกค้าประเภท Wholesale การจัดประชุมของบริษัท ประชุมระหว่างประเทศ
โดยการโฆษณาในประเทศสิงคโปร์และฮ่องกง

2-3-8

หลังจากที่โรงแรมได้เปิดให้บริการสปามาเต็มปี โรงแรมมีรายได้จากสปาเป็นที่น่าพอใจ
และสปาของโรงแรมยังได้รับรางวัลมากมายจากนิตยสารต่างๆ
ซึ่งรวมถึงรางวัลสปาใหม่ที่ดีที่สุดที่ได้รับคัดเลือกจากนิตยสาร TTG
อย่างไรก็ตามโรงแรมยังคงมุ่งมั่นที่จะทำการตลาดธุรกิจสปาโดยลงโฆษณาในนิตยสารเกี่ยวกับสุขภาพและนิตยสารสปา

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากฮ่องกง
สิงคโปร์และจีน นอกจากนี้
โรงแรมยังได้แต่งตั้งพนักงานชาวสิงคโปร์ให้เป็นผู้อำนวยการฝ่ายพัฒนาธุรกิจในประเทศสิงคโปร์
เพื่อขยายตลาดและรักษาฐานลูกค้าในประเทศสิงโปร์ ซึ่งจะดำเนินต่อไปตลอดปี 2548

นอกจากนี้
การปรับปรุงโรงแรมได้ดำเนินการเสร็จเรียบร้อยแล้วตามโครงการที่วางไว้หลังจากที่ได้ดำเนินการปรับปรุงมาตลอดในช่วงสามปีที่ผ่านมา
โดยโรงแรมได้เปิดให้บริการสปาซึ่งเป็นสปาแห่งแรกของกลุ่มแชงกรี-ลา ชื่อว่า “ชี่ เดอะสปา”
เมื่อกลางปี 2547 ซึ่งเป็นสปาระดับแนวหน้าแห่งหนึ่งของประเทศไทย
ซึ่งจะช่วยเพิ่มศักยภาพในการแข่งขันให้โรงแรมมากขึ้น
และทำให้โรงแรมมีโอกาสเพิ่มจำนวนลูกค้าที่เป็นนักท่องเที่ยวชาวญี่ปุ่นและเกาหลีมากขึ้น

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

    2.  ในแคนนาดา มีสำนักงานขายอยู่ที่ โตรอนโต

    3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
        ยกเว้นประเทศที่ใช้ภาษาเยอรมัน
        และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

    4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์ และ
        ออสเตรเลีย

2-3-9

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จากกิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

-   การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
    และการแสดงสินค้า

-   การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
    สิ่งอำนวยความสะดวก
    และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2-3-10

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  ------------------------ --------------- --------------- ---------------
  กลุ่มลูกค้า                  2548            2547            2546

  เอเชีย                    32.94           34.76           34.00

  ญี่ปุ่น                      14.15           12.84           13.43

  ยุโรป                     26.48           27.62           26.81

  สหรัฐอเมริกา / แคนาดา      16.98           16.73           13.90

  อื่นๆ                      9.45            8.05            11.86

  รวม                      100.00          100.00          100.00
  ------------------------ --------------- --------------- ---------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

2-3-11

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี